The Vampire Diaries

**"Vampirski dnevnici"** je američka tinejdžerska dramska horor TV serija čiji je autor Kevin Williamson i koja se originalno emitirala od 2009. do 2017. godine. Riječ je o televizijskoj verziji serije romana istoimenog naziva autorice L.J. Smith. Serija prati život Elene Gilbert, tinejdžerice koja se zaljubi u vampirsku braću Stefana i Damona Salvatorea. Serija se fokusira i na živote Eleninih prijatelja i ostalih stanovnika fikcijskog gradića Mystic Falls u Virginiji. Serija je miks tinejdžerske drame i nadnaravnog.

## Produkcija
U početku je Kevin Williamson pokazivao slab interes za pravljenje serije, jer je smatrao tematiku serije presličnom ostalim pričama o vampirima. Na nagovor Julie Plec, počeo je čitati romane L.J. Smith i zainteresirao se za priču:

Williamson je potvrdio kako će glavni fokus serije biti na gradskim pričama, a ne na srednjoškolskim.

6. veljače 2009. Variety je objavio kako je CW dao zeleno svjetlo pilotu "Dnevniku vampira" kojem će Williamson i Julie Plec biti glavni scenaristi i izvršni producenti. 19. svibnja 2009. serija je službeno naručena za televizijsku sezonu 2009.-2010.

Pilot epizoda je snimljena u Vancouveru, a ostatak epizoda je snimljen u Covingtonu, Georgiji.

## Serija
Elena Gilbert ˙(Nina Dobrev) i njezin mlađi brat Jeremy (Steven McQueen) su izgubili roditelje u prometnoj nesreći. O njima se brine njihova teta Jenna. Elena je navijačica, ima dvije prijateljice Bonnie (Kat Graham) i Caroline (Candice Accola). Kada Stefan, novi, misteriozni učenik srednje škole u Mystic Fallsu, ugleda Elenu, koja izgleda isto kao Katherine ˙(Nina Dobrev), njegova djevojka davne 1864. godine, odmah se zaljubi u nju. Nakon nekog vremena, Elena sazna da je on vampir. Unatoč svemu, ona ostaje s njim čak i kad im na put stane krvoločni vampir, Stefanov brat Damon (Ian Somerhalder).
Damon i Stefan su zaljubljeni u Elenu. Kada Damon pretvori Vicki (Kayla Ewell)u vampira, Jeremy se mora suočiti da ona mora umrijeti jer će nauditi svakome oko sebe. Stefanova i Elenina veza se učvršćuje i oni pokušavaju razumjeti Eleninu i Katherineinu povezanost. Tada Elena sazna da je posvojena te da su joj biološko roditelji John , njen "ujak" i Isobel, bivša žena učitelja iz povijesti i lovca na vampire Alarica (Matt Davis). Katherine se uskoro pojavi da opet osvoji Stefana i Damona, te da ih posvađa kao i davne 1864. kada ih je pretvorila u vampire. 
U gradu se pojave i likantropi, tj. vukodlaci. Tyler, koji ima gen vukodlaka, mora postati jedan tako da ubije nekoga (osobu kojoj je Katherine naredila da ga izaziva). U gradu se pojavi Klaus (Joseph Morgan), originalni vampir (postoji ih 5, majka Esther ih je pretvorila pomoću krvi Tatie, još jedne djevojke slične Eleni) , da bi vratio svoju vukodlačnu stranu i postao hibrid. Mora ubiti vukodlaka (Jules), vampira (Jennu) i dvojnicu (Elenu). Ne uspije u tome jer ne ubija Elenu. Svi se originalni vampiri vrate nakon incidenata s duhovima i Jeremyjem koji ih vidi. Svi se linkovi bore uporno da bi Klausa i ostale originalne vampire ubili, ali uspore se saznavši da ubijanjem originalnog vampira, ubijaš cijelo njegovo stablo pretvaranja (koga je god on pretvorio, taj i oni koje je on pretvorio (...) umiru.). Ne uspijevaju ubiti Klausa već ga Bonnie stavi u Tylerovo tijelo, a Elena umire izabravši Stefana, no postaje vampir zbog vampirske krvi u organizmu...

## Glavna glumačka postava

## Reference

## Vanjske veze
* Službena stranica serije
* Stranica na TV.com